Nordjylland LIVE sætter i denne uge fokus på alternative behandlingsformer, som bliver mere og mere udbredte blandt danskerne. Tirsdag havde vi besøg af kranio-sakral-terapeut Hanne Kjærgaard Larsen fra Aalborg Helseklinik. Igennem udsendelsen behandlede hun nordjyden Rikke Jøker, som i mange år har døjet med hovedpine og migræne. Der blev dog ikke skabt mirakler i studiet. Faktisk fik Rikke Jøker det værre af behandlingen, og hun beskrev det selv som en 9'er ud af 10 på smerteskalaen. Ifølge Hanne Kjærgaard Larsen er det dog ikke unormalt, at en kranio-sakral-behandling kan give yderligere smerter, som vil aftage i løbet af alt fra et par timer til et par dage. TV2/Nord har i onsdag morgen været i kontakt med Rikke Jøker. Hun sov ikke meget i nat, og migrænen er stadig lige så smertefuld som efter behandlingen tirsdag aften. Vi følger selvfølgelig op på hendes tilstand. Se i videoen over artiklen, hvordan det hele gik til i Nordjylland LIVE-studiet i går.

Opsummering:
Behandling, som skulle lindre migræne, gjorde faktisk smerterne værre, da Rikke Jøker tirsdag ved i Nordjylland LIVE.